Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
28 ม.ค. 2559

 
สรุปภาวะตลาดเช้า
SET Index ปรับเพิ่ม 1.60 จุด (0.13%) ปิดภาคเช้าที่ 1,279.89 จุด ด้วยมูลค่าการซื้อขาย 18,178.55 ลบ. 
Most Positive Impact: PTT (+2.09 จุด) AOT (+1.65 จุด) SCB (+0.71 จุด)
Most Negative Impact: SCC (-0.50 จุด) CPALL (-0.47 จุด) TOP (-0.37 จุด)
 
แนวโน้มตลาดบ่าย  
“ออกข้างในกรอบแคบ 1,275 – 1,287 จุด”  
สถานการณ์การเคลื่อนไหวของตลาดหุ้นในภูมิภาค ค่อนข้างสุขสงบ กลายตลาดแกว่งทรงตัวและเริ่มมีเสถียรภาพ ไม่ได้เหวี่ยงไปมาผันผวนรุนแรงเหมือนอย่างช่วงก่อน โดยในส่วนของ SET Index เช้าวันนี้แกว่งตัวในกรอบ 1,275 – 1,286 จุด กลุ่มนำตลาดยังคงเป็น Big Cap พลังงาน ธนาคาร แต่ที่โดดเด่นมากที่สุดในวันนี้ต้องเป็นกลุ่มขนส่ง โดยเฉพาะ AOT ที่ปรับเพิ่มโดดเด่นไฉไลกว่า 3.09%
กระแสข่าวที่จะช่วยหนุนการเก็งกำไรในราคาน้ำมันยังมีอยู่อย่างต่อเนื่อง ล่าสุดเป็นรัฐมนตรีคลังของอิรัก ที่ออกมาระบุว่าพร้อมที่จะเข้าในการประชุมรอบพิเศษร่วมกับกลุ่ม OPEC และอาจปรับลดกำลังการผลิตน้ำมันลง
หากประเทศทั้งใน OPEC และ Non-OPEC จะร่วมกันลดกำลังการผลิต  ข่าวที่เข้ามารายวัน คาดว่าจะช่วยหนุนให้ราคาน้ำมันสวิงและปรับเพิ่มขึ้นได้ในระยะสั้น อย่างไรก็ตามราคาน้ำมันยังมีความเสี่ยงด้าน Over Supply จากปริมาณการผลิตส่วนเกินของทั้งกลุ่ม OPEC และ Non-OPEC นอกจากนั้นยังจะมี Supply น้ำมันจากอิหร่านที่จะเข้ามาเพิ่มเติมหลังได้รับการยกเลิกมาตรการคว่ำบาตร ทำให้ระยะกลางน้ำมันยังไม่น่าจะวิ่งไปได้ไกลมากนัก และมีความเสี่ยงที่จะต้องถอยลงมาอีกครั้ง
เงินบาทแข็งค่าต่อเนื่อง 7 วันติดต่อกันกว่า 1.46% สอดรับกับการเข้าซื้อสุทธิในตราหนี้ของนักลงทุนต่างชาติ 2 วันที่ผ่านมารวมกันกว่า 1.59 หมื่นล้านบาท เป็นระยะสั้น 1.33 หมื่นล้านบาท บ่งบอกว่าเป็นการเข้ามาเก็งกำไรค่าเงินบาทอย่างชัดเจน สะท้อนว่านักลงทุนต่างประเทศน่าจะมองว่าเงินบาทยังมีโอกาสแข็งค่าขึ้นได้อีก ซึ่งหากนักลงทุนต่างประเทศยังคงเข้าซื้อในตราสารหนี้ระยะสั้นอย่างต่อเนื่อง คาดว่าจะสร้าง Sentiment เชิงบวกให้ดีต่อมายังในส่วนของตลาดตราสารทุน
มองกรอบการเคลื่อนไหวบ่ายนี้ที่ 1,275 – 1,287 จุด คาดว่า SET Index น่าจะแกว่งซึมเชิงลบออกข้าง แต่จะไม่ต่ำกว่า 1,275 จุด 
 
ประเด็นจับตา/ติดตาม :  
สหรัฐ : 29 ม.ค.59 GDP Growth ของสหรัฐ งวด ไตรมาส4/58 ตลาดคาดว่าจะโต 0.8% 
ญี่ปุ่น : 28-29 การประชุมของธนาคารกลางญีปุ่น BOJ โดยตลาดมีความคาดหวังว่า BOJ จะขยายขนาดมาตรการกระตุ้นเศรษฐกิจเพิ่มขึ้น 
หุ้นแนะนำ : KCE MCS KTB SCC 
หุ้นเก็งกำไรระยะสั้น :-
 
Investment Theme:  